CELEX: 62010TN0223
Language: el
Date: 2010-05-20 00:00:00
Title: Υπόθεση T-223/10: Προσφυγή της 20ής Μαΐου 2010 — Περιφέρεια Puglia κατά Επιτροπής

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/56
            
         Προσφυγή της 20ής Μαΐου 2010 — Περιφέρεια Puglia κατά Επιτροπής
   (Υπόθεση T-223/10)
   2010/C 179/95
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Περιφέρεια Puglia (Μπάρι, Ιταλία) (εκπρόσωποι: F. Brunelli, avvocato, A. Aloia, avvocato)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το χρεωστικό σημείωμα της Ευρωπαϊκής Επιτροπής αριθ. 3241001630 της 26ης Φεβρουαρίου 2010,
            
         
               —
            
            
               να καταδικάσει την καθής στα δικαστικά έξοδα, πλέον της κατ’ αποκοπή αποδόσεως των γενικών εξόδων.
            
         
      Ισχυρισμοί και κύρια επιχειρήματα
   
   Η παρούσα προσφυγή στρέφεται κατά του χρεωστικού σημειώματος της 26ης Φεβρουαρίου 2010, το οποίο εξέδωσε η καθής σε εκτέλεση της αποφάσεως C(2009) 10350, της 22ας Δεκεμβρίου 2009, για τη μείωση της οικονομικής συνδρομής του Ευρωπαϊκού Ταμείου Περιφερειακής Ανάπτυξης (ΕΤΠΑ) υπέρ του επιχειρησιακού προγράμματος POR Puglia, στόχος 1, 2000-2006. Η τελευταία απόφαση προσεβλήθη από την Περιφέρεια Puglia και από την Ιταλία, στις υποθέσεις T-84/10 (1) και T-117/10 (2).
   Προς στήριξη των αιτημάτων της, η προσφεύγουσα επικαλείται τα εξής:
   
               —
            
            
               παράνομο χαρακτήρα της αποφάσεως C(2009) 10350, της 22ας Δεκεμβρίου 2009, για τους λόγους ακυρώσεως και τα κύρια επιχειρήματα τα οποία έχει ήδη επικαλεσθεί στην υπόθεση T-84/10·
            
         
               —
            
            
               παράβαση του άρθρου 7, παράγραφος 2, του κανονισμού (ΕΚ) 448/2001 της Επιτροπής, της 2ας Μαρτίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 του Συμβουλίου όσον αφορά τη διαδικασία διενέργειας δημοσιονομικών διορθώσεων στην παρέμβαση που χορηγείται στο πλαίσιο των Διαρθρωτικών Ταμείων (3), το οποίο προβλέπει την προσαύξηση κατά 1,5 % του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) στις κύριες συναλλαγές αναχρηματοδοτήσεως, κατά το μέτρο που το προσβαλλόμενο χρεωστικό σημείωμα προβλέπει επιτόκιο σύμφωνα με το δημοσιευθέν στην ΕΕ της 1ης Απριλίου 2010, προσαυξημένο κατά 3,5 %.
            
         
      (1)  EE C 113, της 1.5.10, σ. 58.
   
      (2)  Μη δημοσιευθείσα ακόμη στην Επίσημη Εφημερίδα.
   
      (3)  ΕΕ L 64, της 6.3.2001, σ. 13.